text: Politi reddede butik
  19 oktober 2012 kl. 06.18
  Med en pulverslukker lykkedes det to politifolk at dæmpe en begyndende brand i en HTH-butik på Chr. den Xs Vej i Haderslev ved 22-tiden, indtil brandvæsenet kom frem.
  Det var et lys-skilt på facaden, som var brudt i brand - muligvis på grund af en kortslutning. 
  Da politiet som de første kom frem, var ilden ved at antænde selve facaden. Men med patruljevognens ildslukker fik de holdt ilden i skak, så der kun skete mindre skade på facaden.
  